જો કે, સ્ટેચ્યુ ઓફ યુનિટીને ખુલ્લુ મૂકતાંની સાથે જ આ પ્રકારે ઉઘાડી લૂંટ ચલાવવાનું શરૂ કરાતાં આવનાર પ્રવાસીઓ સહિત રાજયના પ્રજાજનોમાં સરકારના ધંધાકીય વલણ અને અભિગમને લઇ ઉગ્ર આક્રોશ ફેલાવા પામ્યો છે. આશ્ચર્યની વાત છે કે, ટેન્ટ સિટીમાં ભાડાનો દર રૂ.૪૫૦૦થી રૂ.૨૪,૦૦૦ હજાર સુધીનો રાખવામાં આવ્યો છે. એટલું જ નહીં સ્ટેચ્યૂ ઓફ યુનિટીમાં આવેલા ટેન્ટ સિટીમાં કાફેટેરિયાનો નાસ્તાના દર પણ ખુબ જ વધુ રાખવામાં આવ્યા છે. જેમાં એક ચાના ૨૦ રૂપિયા તેમજ ૧૨૫ ગ્રામ ખમણના ૫૦ રૂપિયા રાખવામાં આવ્યા છે. આ સાથે એમઆરપી ઉપર જીએસટી લાગુ પડાઇ રહી છે. ગઈકાલથી પ્રવાસીઓ માટે શરૂ થયેલા સ્ટેચ્યૂ ઓફ યુનિટીમાં ટેન્ટ સિટી અને કેફેટેરિયાના ભાવ સામે વિરોધનું વાતાવરણ ઉભુ થયુ છે.